
 15.3.2012
 BG
 Официален вестник на Европейския съюз
 L 76/33
 РЕШЕНИЕ НА СЪВМЕСТНИЯ КОМИТЕТ НА ЕИП
 No 149/2011
 от 2 декември 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 120/2011 от 21 октомври 2011 г. (1)
 (2)
 Решение 2010/3572/ЕС на Комисията от 30 юни 2010 г. за изменение на Решение 2010/774/ЕС на Комисията от 13 април 2010 г. за установяване на подробни мерки за прилагането на общите основни стандарти за сигурност във въздухоплаването, в което се съдържа информацията, посочена в член 18, буква а) от Регламент (ЕО) No 300/2008, следва да бъде включено в Споразумението,
 ПРИЕ НАСТОЯЩОТО РЕШЕНИЕ:
 Член 1
 В точка 66зе (Решение C(2010) 774 окончателен на Комисията) от приложение XIII към Споразумението се добавя следното тире:
 „—
 32010 D 3572: Решение 2010/3572/ЕС на Комисията от 30 юни 2010 г. за изменение на Решение 2010/774/ЕС на Комисията от 13 април 2010 г. за установяване на подробни мерки за прилагането на общите основни стандарти за сигурност във въздухоплаването, в което се съдържа информацията, посочена в член 18, буква а) от Регламент (ЕО) No 300/2008.“
 Член 2
 Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (2), или в деня на влизане в сила на Решение на Съвместния комитет на ЕИП No 56/2011 от 20 май 2011 г. (3), в зависимост от това коя дата е по-късната.
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 341, 22.12.2011 г., стр. 85.
 (2) Без отбелязани конституционни изисквания.
 (3) ОВ L 196, 28.7.2011 г., стр. 38.
 